Document ID: 31995R0786

KOMMISSIONENS FORORDNING (EF) Nr. 786/95 af 6. april 1995 om ændring af forordning (EØF) nr. 1274/91 om gennemførelsesbestemmelser til Rådets forordning (EØF) nr. 1907/90 om handelsnormer for æg
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1907/90 af 26. juni 1990 om handelsnormer for æg (1), senest ændret ved forordning (EF) nr. 3117/94 (2), særlig artikel 20, og
ud fra følgende betragtninger:
Kommissionens forordning (EØF) nr. 1274/91 (3), senest ændret ved forordning (EF) nr. 3239/94 (4), indeholder de nødvendige bestemmelser for anvendelsen af handelsnormere;
bestemmelserne om angivelse på pakningerne af udtrykket »ekstra« eller »ekstra friske« bør ændres for at tage hensyn til den seneste ændring af forordning (EØF) nr. 1907/90;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -
UDSTEDT FØLGENDE FORORDNING:
Artikel 1
I forordning (EØF) nr. 1274/94, affattes artikel 24, stk. 1 og 2 således:
»1. Den banderole eller etiket, der er omhandlet i artikel 12 i forordning (EØF) nr. 1907/90 påtrykkes eller anbringes således, at ingen af angivelserne på pakningen dækkes. Følgende angivelse påtrykkes banderolen eller etiketten med mindst 1 cm høje kursiverede bogstaver: »ekstra . . .« efterfulgt af ordet »indtil« og de to tal som omhandlet i artikel 14, stk. 1, andet afsnit, med angivelse af den syvende dag efter pakningen eller den niende dag efter æglægningen.
Når pakkedatoen er angivet på pakningen, kan ovennævnte angivelse erstattes af følgende angivelse:
»ekstra indtil den syvende dag efter pakningen«.
Når læggedatoen er angivet på pakningen, kan ovennævnte angivelse erstattes af følgende angivelse:
»ekstra indtil den niende dag efter læggedatoen«.
Ordet »ekstra« kan efterfølges af ordet »friske«.
2. Hvis den i stk. 1 nævnte banderole eller etiket ikke kan fjernes fra pakningen, skal pakningen fjernes fra salgsarealet senest den syvende dag efter pakkedatoen eller senest den niende dag efter læggedatoen, og æggene skal ompakkes.«
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. april 1995.

Labels: 3
17